ตลาดน้ำขวัญ-เรียม
**ตลาดน้ำขวัญ-เรียม** เป็นตลาดน้ำที่ตั้งอยู่บริเวณคลองแสนแสบ ตรงวัดบำเพ็ญเหนือและวัดบางเพ็งใต้ สามารถเดินทางเข้าถึงทางรถยนต์จากซอยเสรีไทย 60 และ ซอยรามคำแหง 187

ประวัติ
-------

ศาลขวัญ-เรียม
ก่อนจะมีตลาดน้ำขวัญ-เรียม เกิดเหตุการณ์อุทกภัยในประเทศไทย พ.ศ. 2554 โดยในตอนนั้นวัดบำเพ็ญเหนือเป็นที่ตั้งของหน่วยทหารที่ยกพลมาช่วยน้ำท่วมและมาปักหลักตั้งค่ายที่วัดนี้จนสามารถยันน้ำไม่ให้ท่วมนิคมบางชันที่อยู่ข้าง ๆ ได้สำเร็จ อีกทั้งยังป้องกันไม่ให้น้ำบ่าไปถึงเขตบางกะปิได้ด้วย

ตลาดน้ำขวัญ-เรียมดำเนินการโดยบริษัทครอบครัวขนส่ง ซึ่งเป็นกลุ่มธุรกิจที่ได้รับอนุญาตให้สัมปทานการเดินเรือโดยสารคลองแสนแสบ โดยมีเชาวลิต เมธยะประภาสเป็นเจ้าของบริษัทและเป็นผู้ก่อตั้งตลาดน้ำขวัญ-เรียมอีกด้วย โครงการเริ่มต้นจากการที่หน่วยงานราชการติดต่อมาที่เชาวลิต ปรึกษาถึงการสร้างแหล่งท่องเที่ยวริมน้ำในคลองแสนแสบ

เชาวลิตจึงเสนอแนวคิดในการออกแบบ โดยนำแนวคิดตลาดน้ำจากนิยายเรื่อง *แผลเก่า* ของไม้ เมืองเดิม เหตุเพราะตัวละครในเรื่องคือ ไอ้ขวัญและอีเรียม ซึ่งอยู่บริเวณทุ่งบางกะปิ นำมาเป็นจุดขายในการสร้างเป็นตลาดน้ำ แม้สถานที่ตั้งอาจจะไม่อยู่ในทุ่งบางกะปิโดยตรงแต่ก็อยู่ในคลองแสนแสบเดียวกัน รวมถึงเชาวลิตเคยเขียนไว้ในนามปากกาว่า *ชาวเรือ* ว่า "วัดบำเพ็ญเหนือ วัดบางเพ็งใต้ เหตุใดวัดทั้งสองถึงอยู่ตรงข้ามกัน มีเพียง สายน้ำกั้น อย่างนี้ไม่มีอีกแล้ว ในประเทศไทย" เปิดอย่างเป็นทางการเมื่อวันที่ 5 มิถุนายน พ.ศ. 2555

พื้นที่
-------

สะพานรูปโครงเรือ
ตลาดน้ำขวัญ-เรียมเป็นตลาดน้ำในคลองแสนแสบระหว่าง 2 วัด คือ วัดบำเพ็ญเหนือและวัดบางเพ็งใต้ เปิดวันเสาร์ อาทิตย์ และวันนักขัตฤกษ์ เวลา 07.00-18.00 น. โดยในช่วงเช้าเวลา 07.30 น. จะมีการตักบาตรทางเรือ ซึ่งจะมีพระเณรพายเรือมารับบาตรจากญาติโยมที่ไปใส่บาตร ระหว่างสองวัดมีสะพานเชื่อมกันอยู่สองสะพาน โดยสะพานหนึ่งเป็นสะพานรูปโครงเรือ แต่เดิมมีสะพานเชื่อมระหว่างวัดบำเพ็ญเหนือและวัดบางเพ็งใต้แต่มีลักษณะแคบและทรุดโทรม สะพานเก่านี้ชื่อ *สพานสมบุญอุทิศ* มีจารึกบันทึกการสร้างไว้ พ.ศ. 2473 จึงได้สร้างสะพานใหม่ห่างราว 100 เมตร ลงมาทางตะวันตกของคลองแสนแสบ ทำให้ทางเดินสามารถเดินได้โดยรอบ แนวคิดการออกแบบสะพานรูปโครงเรือมาจากการที่เชาวลิตเห็นสะพานแห่งหนึ่งที่ประเทศสเปน จึงปรับมาเป็นรูปทรงเรือให้สอดคล้องกับบริบทไทย

ทางฝั่งวัดบำเพ็ญเหนือ บริเวณพื้นที่ริมน้ำทำเป็นลานหญ้าเทียม มีการก่อสร้างอาคารสูง 2 ชั้น ขนานไปกับริมคลอง ชั้นล่างขายอาหารและรับประทานอาหาร ชั้นบนเป็นทางเชื่อมต่อไปยังอีกฝั่งคลอง เป็นร้านขายของ เช่นเสื้อผ้า แว่นตา กระเป๋า ริมคลองมีของขายมากมายทั้งของกินของใช้ของที่ระลึก ส่วนในลำคลองแสนแสบมีเรือหลายขนาดมาจอดขายอาหาร เช่น กาแฟ ขนม และเครื่องดื่มให้นั่งกินนั่งดื่มในเรือหรือแพ ส่วนทางฝั่งวัดบางเพ็งใต้ เป็นตลาดเก่าแบบตลาดร้อยปี มีร้านกาแฟร้านถ่ายรูปโบราณ และมีบริเวณที่มุงหลังคาขายอาหาร ขายของแบบตลาดนัดอยู่ด้วยอีกหนึ่งบริเวณ

บริเวณตลาดน้ำยังมีรูปปั้นขวัญ-เรียมขี่ควาย ตั้งไว้ข้าง ๆ กับศาลต้นไทร ส่วนศาลขวัญ-เรียม อยู่ทางฝั่งวัดบางเพ็งใต้ ริมคลองแสนแสบ หน้าศาลหันเข้าฝั่งคลอง นอกจากนั้นยังมีส่วนแสดงสัตว์เลี้ยง เช่น ม้า แคระ แพรี่ด็อก และ กระต่าย

การเดินทาง
----------

ทางรถยนต์สามารถเดินทางมาได้จากถนนเสรีไทย (วัดบำเพ็ญเหนิอ) มีรถประจำทางสาย 27 และ ปอ.502 ส่วนอีกเส้นทางมาจากถนนรามคำแหง (วัดบางเพ็งใต้) มีรถประจำทางสาย 113 และ 58 ปอ.113 และ 514 นอกจากนั้นในอนาคตยังสามารถเดินทางมายังตลาดน้ำได้ด้วยรถไฟฟ้ามหานคร สายสีส้ม สถานีมีนพัฒนา ซึ่งมีทางขึ้น-ลง ใกล้ปากซอยรามคำแหง 187 ทางเข้าวัดบางเพ็งใต้

อ้างอิง
-------

1. ↑  "ตลาดน้ำ "ขวัญ–เรียม" แหล่งเที่ยวใหม่ชานเมือง". ไทยรัฐ.
2. 1 2  อดิศร ศรีเสาวนันท์. "ตลาดนํ้าขวัญเรียม: การศึกษาปรากฏการณ์ตลาดเพื่อการท่องเที่ยวผ่านแนวคิดเรื่องสถานที่ในบริบทสังคมร่วมสมัย". หน้าจั่ว.
3. ↑  ณภัทร ขุนทรง. "ตลาดน้ำขวัญเรียมกับการท่องเที่ยว" (PDF). มหาวิทยาลัยศิลปากร.
4. ↑  หนุ่มลูกทุ่ง. ""ตลาดน้ำขวัญเรียม" สีสันใหม่ในรอยแผลเก่าริมคลองแสนแสบ". ผู้จัดการออนไลน์.
5. ↑  "ตลาดน้ำขวัญเรียม". การท่องเที่ยวแห่งประเทศไทย (ททท.).
6. ↑  ""ขวัญ-เรียม" รักชั่วฟ้าดินสลาย เคล็ด!แก้ชงบุญทดแทนคุณ". ไทยรัฐ.
7. ↑  "จากตำนานรัก 'แผลเก่า' สู่เรื่องเล่าของ 'ตลาดน้ำขวัญ-เรียม' (ชมคลิป)". ไทยรัฐ.
8. ↑  "ตลาดน้ำขวัญเรียม แหล่งวัฒนธรรมริมคลองแสนแสบ". กะปุก.

| * ด
* ค
* ก
เขตมีนบุรี |
| --- |
| แขวง | 
* มีนบุรี
* แสนแสบ

 | ที่ตั้งของเขตมีนบุรีในกรุงเทพมหานคร |
| ประวัติศาสตร์ | 
* อำเภอคลองสามวา มณฑลกรุงเทพ
* จังหวัดมีนบุรี
* อำเภอมีนบุรี จังหวัดพระนคร
* เขตมีนบุรี กรุงเทพมหานคร

 |
| ภูมิศาสตร์ | 
* คลอง
	+ เจ๊ก
	+ บางชัน
	+ บึงใหญ่
	+ พระยาสุเรนทร์ 1 (กีบหมู)
	+ ลาดบัวขาว
	+ ลำควายตาย (พระยาสุเรนทร์ 2)
	+ ลำต้นไทร
	+ ลำตาเสือ
	+ ลำนกแขวก
	+ ลำนายโส
	+ ลำบึงไผ่
	+ ลำหินฝั่งใต้
	+ สองต้นนุ่น
	+ สามวา
	+ แสนแสบ

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ คุ้มเกล้า
	+ ประชาร่วมใจ
	+ บึงขวาง
	+ พระยาสุเรนทร์
	+ นิมิตใหม่
	+ มีนพัฒนา
	+ ร่มเกล้า
	+ รามคำแหง
	+ รามอินทรา
	+ ราษฎร์ร่วมใจ
	+ ราษฎร์อุทิศ
	+ สามวา
	+ สีหบุรานุกิจ
	+ สุวินทวงศ์
	+ เสรีไทย
	+ หทัยราษฎร์
	+ หม่อมเจ้าสง่างาม สุประดิษฐ์
* รายชื่อทางแยก
	+ เคหะร่มเกล้า
	+ นิมิตใหม่
	+ บางชัน
	+ เมืองมีน
	+ ร่มเกล้า-สุวินทวงศ์
	+ รามคำแหง-ร่มเกล้า
	+ รามคำแหง-สุวินทวงศ์
	+ ราษฎร์อุทิศ
	+ ลาดบัวขาว
	+ สีหบุรานุกิจ
* รถไฟฟ้า
	+ *สายสีชมพู*
	+ *สายสีส้ม*

 |
| ธุรกิจ | 
* ตลาดเก่ามีนบุรี
* ตลาดนัดจตุจักร 2 มีนบุรี (ตลาดสุขาภิบาลเดิม)
* ตลาดน้ำขวัญ-เรียม
* โลตัส มีนบุรี, สุขาภิบาล 3
* บิ๊กซี สุขาภิบาล 3, สุวินทวงศ์, ร่มเกล้า

 |
| อุตสาหกรรม | 
* นิคมอุตสาหกรรมบางชัน
* อู๋เรือจิ๋ว

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัยเกษมบัณฑิต วิทยาเขตร่มเกล้า
* วิทยาลัยเทคนิค
	+ มีนบุรี
	+ กาญจนาภิเษกมหานคร
* โรงเรียน
	+ เทพอักษร
	+ บึงขวาง
	+ มีนบุรีศึกษา
	+ มีนประสาทวิทยา
	+ มีนบุรีโปลีเทคนิค
	+ เศรษฐบุตรบำเพ็ญ
	+ สตรีเศรษฐบุตรบำเพ็ญ
* พิพิธภัณฑ์ท้องถิ่นเมืองมีนบุรี
* พิพิธภัณฑ์เรือจิ๋ว

 |
| ราชการ | 
* ศาลจังหวัดมีนบุรี

 |
| กีฬา | 
* สโมสรฟุตบอล
	+ มหาวิทยาลัยเกษมบัณฑิต
	+ เอยูยู อินเตอร์ แบงค็อก
* สโมสรฟุตซอลแบงค็อก บีทีเอส
* กรุงเทพมหานคร (ฟุตบอลหญิง)
* สนามกีฬาเฉลิมพระเกียรติ 72 พรรษา

 |
| วัฒนธรรม | 
* สวนเฉลิมพระเกียรติ ร.9 มีนบุรี
	+ พระพุทธรังสีสวัสดิรังสรรค์
* วัด
	+ ทองสัมฤทธิ์
	+ บางเพ็งใต้
	+ บำเพ็ญเหนือ
	+ ศรีกุเรชา
	+ แสนสุข
	+ ใหม่ลำนกแขวก
* ปลาตะเพียน (สัญลักษณ์)

 |

 |
| หมวดหมู่ หมวดหมู่ |